cyanic-selkie/wikianc huggingface dataset:
প্রাণসায়র নদী
ইতিহাস এবং অবস্থান
১৮৬৫ সালে ব্রিটিশ আমলে সাতক্ষীরার বিখ্যাত জমিদার প্রাণনাথ রায়চৌধুরী এল্লারচর নামক স্থানে একটি খাল খনন করেন যা সাতক্ষীরা সদরের উপর দিয়ে প্রবাহিত হচ্ছে। খালটি মরিচ্চাপ নদী এবং নৌখারি খালকে সংযুক্ত করেছে।
সূরা যিলযাল
সূরা যিল্‌যাল(سورة الزلزلة) মুসলমানদের ধর্মীয় গ্রন্থ কুরআনের ৯৯ তম সূরা, এর আয়াত সংখ্যা ৮ টি এবং এর রূকুর সংখ্যা ১। যিলযাল সূরাটি মদিনায় অবতীর্ণ হয়েছে।
এই সূরার বিষবস্তু হচ্ছে, মৃত্যুর পর মানুষের পরকালের জীবনের সূত্রপাত কীভাবে হবে এবং মানুষের জন্য তা হবে কেমন বিস্ময়কর ও সেখানে দুনিয়ায় করা সমস্ত কাজের হিসাব মানুষের সামনে এসে যাওয়া। হযরত আবী হাতেম হযরত আবু সাঈদ খুদরী  থেকে যে রেওয়ায়েতটি উদ্ধৃত করা হয়েছে তাতে বলা হয়েছেঃ যখন আয়াতটি নাযিল হয় তখন আমি রসূলুল্লাহ্‌-কে বললাম, হে আল্লাহর রসূল! আমি কি আমার আমল দেখবো? তিনি জবাব দিলেন, হাঁ। আমি বললাম, এই বড় বড় গুণাহগুলিও দেখবো? জবাব দিলেন, হাঁ। বললাম, আর এই ছোট ছোট গুণাহগুলিও? জবাব দিলেন, হাঁ। একথা শুনে আমি বললাম, তাহলে তো আমি মারা পড়েছি। তিনি বললেন, আনন্দিত হও, হে আবু সাঈদ কারণ প্রত্যেক নেকী তার নিজের মতো দশটি নেকীর সমান হবে।
আয়াতসমূহ
=শানে নুযুল=
নামকরণ :
নাযিলের সময়কাল:
এর মক্কী বা মাদানী হবার ব্যাপারে মতবিরোধ রয়েছে। ইবনে মাসউদ (রা), আতা , জাবের ও মুজাহিদ বলেন , এটি মক্কী সূরা। ইবনে আব্বাসের (রা) একটি উক্তিও এর সমর্থন করে । অন্যদিকে কাতাদাহ ও মুকাতিল বলেন , এটি মাদানী সূরা । এর মাদানী হবার সমর্থনে ইবনে আব্বাসেরও (রা) আর একটি উক্তি পাওয়া যায়। ইবনে আবী হাতেম হযরত আবু সাঈদ খুদরী (রা) থেকে যে রেওয়ায়াতটি উদ্ধৃত করেছেন তার থেকেও এর মাদানী হবার সমর্থনে প্রমাণ পেশ করা হয়। তাতে বলা হয়েছে : যখন আয়াতটি নাযিল হয় তখন আমি রসূলুল্লাহ সাল্লাল্লাহু আলাইহি ওয়া সাল্লামকে বলালাম : হে আল্লাহর রসূল! আমি কি আমার আমল দেখবো? তিনি জবাব দিলেন, "হ্যাঁ" আমি বললাম,এই বড় বড় গোনাহগুলোও দেখবো? জবাব দিলেন "হ্যাঁ"। বললাম আর এই ছোট ছোট গোনাহগুলোও? জবাব দিলেন "হ্যাঁ"। একথা শুনে আমি বললাম,তাহলে তো আমি মারা পড়েছি। তিনি বললেন,"আনন্দিত হও, হে আবু সাঈদ।কারণ প্রত্যেক নেকী তার নিজের মতো দশটি নেকীর সমান হবে।" এই হাদীস থেকে এই সূরাটির মাদানী হবার ভিত্তিমূলক প্রমাণ পাওয়া যায়। সেটি হচ্ছে হযরত আবু সাঈদ খুদরী (রা) মদীনার অধিবাসী ছিলেন । ওহোদ যুদ্ধের পরে তিনি বালেগ হন। তাই যদি তাঁর উপস্থিতিতে নাযিল হয়ে থাকে তাহলে এর মাদানী হওয়া উচিত। কিন্তু আয়াত ও সূরার শানেনুযুল বর্ণনা সম্পর্কে সাহাবী ও তাবেঈগণের যে পদ্ধতি ছিল তা ইতিপূর্বে সূরা দাহর এর ভূমিকায় আমি বর্ণনা করে এসেছি। তা থেকে জানা যায়, কোন আয়াত সম্পর্কে সাহাবীর একথা বলা যে, এ আয়াতটি উমুক ঘটনা প্রসংগে নাযিল হয়েছিল, সংশ্লিষ্ট আয়াতটির ঐ সময় নাযল হওয়ার চূড়ান্ত প্রমাণ নয়। হতে পারে হযরত আবু সাঈদ জ্ঞান হবার পর যখন সর্বপ্রথম আয়াতটি রসূলুল্লাহ সাল্লাল্লাহু আলাইহি ওয়া সাল্লামরে মুখ থেকে শুনেন তখন তার শেষ অংশ তাঁর মনে ভীতির সঞ্চার করে থাকবে এবং তিনি রসূলুল্লাহ সাল্লাল্লাহু আলাইহি ওয়া সাল্লামের কাছে ওপরে বর্ণিত প্রশ্নগুলো করে থাকবেন। আর এই ঘটনাটিকে তিনি এমন ভাবে বর্ণনা করে থাকবেন যাতে মনে হবে এই আয়াতটি যখন নাযিল হয় তখন তিনি রসূলুল্লাহ সাল্লাল্লাহু আলাইহি ওয়া সাল্লামকে এই প্রশ্নগুলো করেন। যদি এই হাদীসটি সামনে না থাকে তাহলে কুরআনকে বুঝে অধ্যয়নকারী প্রত্যেক ব্যক্তিই অনুভব করবেন এটি একটি মক্কী সূরা। বরং এর বক্তব্য বিষয় ও বর্ণনাভংগী থেকে অনুভূত হবে, এটি মক্কায় প্রাথমিক যুগে এমন সময় নাযিল হয় যখন অত্যন্ত সংক্ষিপ্ত ও হৃদয়গ্রাহী পদ্ধতিতে ইসলামের বুনিয়াদি আকিদা – বিশ্বাস মানুষের সামনে পেশ করা হচ্ছিল।
বিষয়বস্তুর বিবরণ
(১) এখানে বলা হয়েছে, ধাক্কার পর ধাক্কা দিয়ে এবং ভূমিকম্পের পর ভূমিকম্পের মাধ্যমে পৃথিবীকে ভীষণভবে কাঁপিয়ে দেওয়া। আর যেহেতু পৃথিবীকে নাড়া দেবার কথা বলা হয়েছে তাই এথেকে আপনা-আপনিই এই অর্থ বের হয়ে আসে যে, পৃথিবীর কোনো একটি অংশ কোনো একটি স্থান ব অঞ্চল নয় বরং সমগ্র পৃথিবীকে কম্পিত করে দেওয়া হবে। তারপর এই নাড়া দেবার এই ভূ-কম্পনের ভয়াবহতা আরো বেশি করে প্রকাশ করার জন্য তার সাথে বাড়তি "زلزالها" শব্দটিও বসিয়ে দেওয়া হয়েছে। এ শব্দটির শাব্দিক মানে হচ্ছে, "কম্পিত হওয়া" অর্থাৎ তার মতো বিশাল ভূ-গোলককে যেভাবে ঝাঁকানি দিলে কাঁপে অথবা যেভাবে ঝাঁকানি দিলে তা চূড়ান্ত পর্যায়ে ভীষণভাবে কাঁপে ঠিক সেভাবে তাকে ঝাঁকানি দেওয়া হবে। অর্থাৎ যে কম্পনের পর পৃথিবীর সব সৃষ্টি ধ্বংস হয়ে যাবে এবং তার সমগ্র ব্যবস্থাপনা ওলট-পালট হয়ে যাবে।
(২) এই বিষয়টি সূরা ইনশিকাকের এভাবে বলা হয়েছেঃ আর যা কিছু তার মধ্যে রয়েছে তা বাইরে নিহ্মেপ করে দিয়ে খালি হয়ে যাবে। --- (৪ আয়াত) এর কয়েকটি অর্থ হতে পারে। মরা মানুষ মাটির বুকে যেখানে যে অবস্থায় যে আকৃতিতে আছে তাদের সবাইকে বের করে এনে সে বাইরে ফেলে দেবে। আর পরবর্তী বাক্য থেকে একথা প্রকাশ হচ্ছে যে, সে সময় তাদের শরীরের সমস্ত চারদিকে ছড়িয়ে ছিটিয়ে থাকা অংশগুলো এক জায়গায় জমা হয়ে নতুন করে আবার সেই একই আকৃতি সহকারে জীবিত হয়ে উঠবে যেমন তার প্রথম জীবনের অবস্থায় ছিল। দুই, এর দ্বিতীয় অর্থ হচ্ছে, কেবলমাত্র মরা মানুষদেরকে সে বাইরে নিহ্মেপ করে হ্ম্যান্ত হবে না বরং তাদের প্রথম জীবনের সমস্ত কথা ও কাজ এবং যাবতীয় আচার-আচরণের রেকর্ড ও সাহ্ম প্রমাণের যে বিশাল স্তুপ তার গর্ভে চাপা পড়ে আছে সেগুলিকেও বের করে বাইরে ফেলে দেবে। পরবর্তী বাক্যটিতে একথাই প্রকাশ ঘটেছে। তাতে বলা হয়েছে, যমীন তার ওপর যা কিছু ঘটেছে তা বর্ণনা করবে।
(৩) গাঢ় লেখা মানূষ অর্থ প্রত্যেকটি মানুষ হতে পারে। কারণ পুনরায় জীবন লাভ করে চেতনা ফিরে পাবার সাথে সাথেই প্রত্যেক ব্যক্তির প্রথম প্রতিক্রিয়া এটিই হবে যে, এসব কি হচ্ছে? এটা যে হাশরের দিন একথা সে পরে বুঝতে পারবে। আবার মানুষ অর্থ আখেরাত অস্বীকারকারী মানুষও হতে পারে। কারণ যে বিষয়কে অসম্ভব মনে করতো তা তার সামনে ঘটে যেতে থাকবে এবং সে এসব দেখে অবাক ও পেরেশান হবে। তবে ঈমানদারদের মনে এ ধরনের বিস্ময় ও পেরেশানি থাকবে না। সূরা ইয়াসীনের এই দ্বিতীয় অর্থটি সমর্থন করে। সেখানে উল্লেখ করা হয়েছে যে, তারা বলবে, হায় আমাদের দূর্ভোগ! কে আমাদেরকে নিদ্রাস্থল থেকে উত্থিত করল? রহমান আল্লাহ্‌ তো এরই ওয়াদা দিয়েছিলেন এবং রসূলগণ সত্য বলেছিলেন। --- (৫২ আয়াত)
(৪) হযরত আবু হুরাইরা রেওয়ায়েত করেছেন, রসূলুল্লাহ্‌  এ আয়াটি পড়ে প্রশ্ন করলেনঃ "জানো তা সেই অবস্থা কি?" লোকেরা জবাব দেয়, আল্লাহ্‌ ও তার রসূল ভালো জানেন। রসূলুল্লাহ্‌ বলেনঃ সেই অবস্থা হচ্ছে, যমীনের পিঠ প্রত্যেক মানব-মানবী যে কাজ করবে সে তার সাহ্ম দেবে। সে বলবে, এই ব্যক্তি উমুক দিন উমুক কাজ করেছিল। এই হচ্ছে সেই অবস্থা, যা যমীন বর্ণনা করবে। হযরত রাবাআহ আল খাশীর রেওয়ায়েত করেছেন, রসূলুল্লাহ্‌  বলেন, যমীন থেকে তোমরা নিজেদেরকে রহ্মা করে চলবে। কারণ এ হচ্ছে তোমাদের মূল ভিত্তি। আর এমন কোনো ব্যক্তি নেই যে এর ওপর ভালো মন্দ কোনো কাজ করে এবং সে তার খবর দেয় না। হযরত আনাস  বর্ণনা করেন, রসূলুল্লাহ্‌  বলেছেনঃ কিয়ামতের দিন যমীন এমন প্রতিটি কাজ নিয়ে আসবে যা তার পিঠের ওপর করা হয়েছে। তারপর তিনি এই আয়াতটি তেলাওয়াত করেন। যমীনের ওপর যা কিছু ঘটে গেছে তা সবকিছু সে কিয়ামতের দিন বলে দেবে, যমীন সম্পর্কে এ কথাটি প্রাচীন যূগে মানুষকে অবাক করে দিয়ে থাকবে, এতে সন্দেহ নেই। কিন্তু আজ পদার্থবিদ্যা সংক্রান্ত নতুন নতুন জ্ঞান-গবেষণা, আবিষ্কার-উদ্ভাবন, টেপরেকর্ডার ও ইলেকট্রনিক্স ইত্যাদির আবিষ্কারের এ যুগে যমীন তা নিজের অবস্থা ও নিজের ওপর ঘটে যাওয়া ঘটনাবলী কীভাবে বর্ণনা করবে একথা অনুধাবন করা মোটেই কঠিন নয়। মানুষ যা কথা বলে তা সব ইথারে ভাসতেছে। আল্লাহ্‌ যখনি চাইবেন এই কথাগুলো যমীনের মাধ্যেমে মানুষকে শুনাবে তার কি কি বলে ছিল। আখেরাতে যখন আল্লহ্‌ আদালতে কায়েম করবেন তখন সেখানে যাকেই শাস্তি দেবেন ইনসাফ ও ন্যায়নীতির দাবী পুরোপুরি পালন করেই শাস্তি দেবেন। তার আদালতে প্রত্যেকটি অপরধী মানুষের বিরুদ্ধে যে মামলা দায়ের করা হবে তার সপহ্মে এমন সব অকুটিল সাহ্ম প্রমাণ পেশ করা হবে যার ফলে তার অপরাধী হবার ব্যাপারে কারো কোন কথা বলার অবকাশ থাকবে না। সূরা বনী-ইসরাঈলের বলা হয়েছে,পাঠ করো তুমি তোমার কিতাব। আজ তোমার হিসাব গ্রহণের জন্যে তুমিই যথেষ্ট। --- (১৪ আয়াত) কারণ ছোট বড় এমন কোন বিষয় নেই য তাতে যথাযথভাবে সংযোজিত হয়নি। নিজের পহ্ম থেকে কোন ওজর পেশ করার কোন সুযোগই তার থাকবে না।
(৬) এর দুটি অর্থ হতে পারে। এক, তাদের আমল তাদেরকে দেখানো হবে। অর্থাৎ প্রত্যেকে দুনিয়ায় কি কাজ করে এসেছে তা তাকে বলা হবে। দুই, তাদেরকে তাদের কাজের প্রতিফল দেখানো হবে। বিশেষ করে যখন কোরআন মাজ়ীদের বিভিন্ন স্থানে একথা সুস্পষ্টভাবে বলা হয়েছে যে, কাফের ও মুমিন, সৎকর্মশীল ও কাফের, আল্লাহ্‌র হুকুমের অনুগত ও নাফরমান সবাইকে আবশ্যি তাদের আমলনামা দেয়া হবে। একথা সুস্পষ্ট, কাউকে তার কার্যবলী দেখিয়ে দেওয়া এবং তার আমলনামা তার নিজের হাতে সোপর্দ করার মধ্যে কোন তফাৎ নেই। তাছাড়া যমীন যখন তার ওপর অনুষ্ঠিত ঘটনাবলী পেশ করবে তখন হক ও বাতিলের যে দ্বন্দ্ব ও বিরোধ শুরু থেকে চলে আসছিল এবং কিয়ামত পর্যন্ত চলতে থাকবে, তার সম্পূর্ণ চিত্রও সবার সামনে এসে যাবে। সেখানে সবাই দেখবে, সত্যের জন্য যারা কাজ করেছিল তারা কি কি কাজ করেছে এবং মিথ্যার সমর্থকরা তাদের মোকাবেলায় কি কি কাজ করেছে।
(৭) এটি হচ্ছে এর একটি সহজ সরল অর্থ। আবার একথা সম্পূর্ণ সত্য যে, মানুষের অণূ পরিমাণ নেকী বা পাপ এমন হবে না যা আমলনামায় লিখিত হবে না।
(৮)
ফতেপুর ইউনিয়ন, রাজনগর
জনপ্রতিনিধি
বর্তমান চেয়ারম্যান-
এয়ার তিমুর
থাম্ব|রানওয়েতে এয়ার তিমুর এর উড়োজাহাজ এয়ার তিমুর হলো পূর্ব তিমুর কেন্দ্রিক একটি বিমান পরিবহন সংস্থা।
এয়ার তিমুর (এয়ার তিমুর এসএ) পূর্ব তিমুরের একমাত্র কর্মক্ষম বিমান পরিবহন প্রতিষ্ঠান যারা সিল্কএয়ারের সাথে সম্পন্ন চুক্তির ভিত্তিতে একটি বিমান দ্বারা রাজধানী দিলি থেকে সিঙ্গাপুর পর্যন্ত নিয়মিত বিমান পরিষেবা প্রদান করে থাকে। বিমান সংস্থাটি পূর্বে বালি দ্বীপেও পরিষেবা দিতো, কিন্তু ইতিমধ্যে ২০১৭ সালের জানুয়ারি থেকে এই পরিষেবাটি বন্ধ করে দেয়া হয়েছে। ২০১৫ সালের মে মাসের পরিসংখ্যান অনুযায়ী এই বিমান সংস্থার অধীনে নিজস্ব নিবন্ধিত কোনো বিমান নেই। পূর্ব তিমুরের আন্তর্জাতিক এবং আভ্যন্তরীণ বিমান পরিবহন সংস্থা হয়ে উঠার জন্য এই বিমান সংস্থাটিকে একটি কর্ম-কৌশল প্রবর্তন করার জন্য নির্দেশ দেয়া হয়েছে।
জাইগোট
ভ্রূন (Zygote) একটি আদি কোষ যা দুইটি গ্যামেট এর মিলনের ফলে সৃষ্টি হয়। যৌন জনন -এ অংশগ্রহণকারী প্রাণীতে শুক্রাণুর ডিম্বাণুর নিউক্লিয়াসের মিলনের ফলে যে জাইগোট সৃষ্টি হয় তা ক্রমাগত বিভক্ত হয়ে পরিস্ফুটনের মাধ্যমে ভ্রুন সৃষ্টি করে।
মানব
মানব নিষেকের ক্ষেত্রে, একটি নির্গত ডিম্বাণু (একটি হ্যাপ্লয়েড সেকেন্ডারি oocyte যার প্রতিলিপি ক্রোমোজোম কপি রয়েছে) এবং একটি হ্যাপ্লয়েড শুক্রাণু কোষ (পুরুষ গ্যামেট) একত্রিত হয়ে জাইগোট নামে একটি একক ডিপ্লয়েড কোষ তৈরি করে।
ভ্রূনের পুষ্টি
মাতৃ জরায়ুর প্রাচীরের রক্ত থেকেই ভ্রুন অমরার মাধ্যমে প্রয়োজনীয় পুষ্টি উপাদান লাভ করে। শক্তির জন্য ভ্রুন প্রধানত গ্লুকোজকে ব্যবহার করে।ভ্রুনের দেহে উচ্চহারে ফ্যাট এবং প্রোটিন সঞ্চিত হয়। গ্লুকোজ থেকেই অধিকাংশ চর্বি সংশ্লেষিত হয়। মাতৃৃদেহ থেকে ভ্রুন অল্পমাত্রায চর্বি পরিশোষন করে। পুষ্টি সম্পর্কিত সাধারণ বিপাকীয় ঘটনাবলির পাশাপাশি ভ্রুনের দেহে ক্যালসিয়াম, ফসফেট, লৌহ এবং ভিটামিন সংশ্লিষ্ট বিপাকে কিছু গুরুত্বপূর্ণ ঘটনা ঘটে।
বিশ্ব পর্যটন দিবস
দিবসটির প্রধান উদ্দেশ্য হচ্ছে আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। এছাড়াও, পর্যটনের ভূমিকা সম্পর্কে জনসচেতনতা বৃদ্ধিসহ সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেয়া এ দিবসের অন্যতম লক্ষ্য।
ইতিহাস
২য় বিশ্বযুদ্ধের পরিসমাপ্তির পর বিভিন্ন ধরনের অর্থনৈতিক কর্মকাণ্ডের সম্প্রসারণের ফলশ্রুতিতে বিশ্বব্যাপী পর্যটন ব্যবসার প্রসার ঘটে। এ অবস্থায় পর্যটনের সাথে সংশ্লিষ্ট বিভিন্ন প্রতিষ্ঠান, ব্যক্তিবর্গ ও ভোক্তা শ্রেণীর সমন্বয়ে গড়ে ওঠে আন্তর্জাতিক ভ্রমণবিষয়ক সংস্থা বা আইইউওটিও। এ সংস্থাটি বিশ্বব্যাপী পর্যটন ব্যবস্থার উন্নয়ন ও প্রসারের মাধ্যমে বিভিন্ন দেশের অর্থনৈতিক উন্নয়ন ও রাজস্ব আয়ে বিশেষ অবদান রাখার প্রেক্ষি প্রতিষ্ঠান|বিশেষায়িত প্রতিষ্ঠানরূপে]] যুক্ত হয়। সংস্থাটির কার্যক্রম আরো জোরদার করার লক্ষ্যে জাতিসংঘের বাৎসরিক সম্মেলনের সময় এই সংস্থার সদস্যভূক্ত দেশগুলো বিভিন্ন বিষয় নিয়ে বিশদ আলোচনা-পর্যালোচনার মাধ্যমে করণীয় ঠিক করার মাধ্যমে বিশেষ অবদান রেখে যাচ্ছিল।
thumb|right|250px|[[বিশ্ব পর্যটন সংস্থা কর্তৃক নির্ধারিত বিশ্বের ৬টি পর্যটন অঞ্চল]] ১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে বিশ্ব পর্যটন দিবস পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়।
বার্লিনের যুদ্ধ
বার্লিনের যুদ্ধ, যা বার্লিনের পতন হিসাবেও পরিচিত,  দ্বিতীয় বিশ্বযুদ্ধের ইউরোপের রণাঙ্গনে সংঘটিত অন্যতম বড় যুদ্ধের  একটি।
জানুয়ারি-ফেব্রুয়ারি ১৯৪৫ এ ভিস্তুলা অদের আক্রমণের পর রেড আর্মি  বার্লিনের পূর্বে ৬০ কিমি এলাকা পর্যন্ত   যুদ্ধ  সাময়িক ভাবে স্থগিত ঘোষণা করে। ৯ ই মার্চ, জার্মানি অপারেশন ক্লাউসভিটস নামক  প্রতিরক্ষা পরিকল্পনা প্রণয়ন করে,যার উদ্দেশ্য ছিল বার্লিনকে রক্ষা করা । ২০ শে মার্চ বার্লিনের উপকণ্ঠে প্রথম প্রতিরক্ষামূলক মহড়া আয়োজন করা হয়  ।
১ এপ্রিল সোভিয়েত বাহিনী পুনরায় যুদ্ধ শুরু করে । দুটি সোভিয়েত ফ্রন্ট ( সেনাবাহিনী ) পূর্ব এবং দক্ষিণ দিক থেকে এসে বার্লিন আক্রমণ করে। তখন জার্মান বাহিনী বিক্ষিপ্তভাবে বার্লিনের উত্তরে অবস্থান করছিল। বার্লিনে মূল যুদ্ধ শুরুর আগে, রেড আর্মি সিলো হাইটস এবং হাল্ব শহর দখল করে নেয় ।২০শে এপ্রিল১৯৪৫ছিল হিটলারের জন্মদিন।মার্শাল জর্জি ঝুকভের নেতৃত্বে ঐ দিন প্রথম বেলারুসিয়ান ফ্রন্ট পূর্ব ও উত্তর দিক থেকে এসে বার্লিনের নগর কেন্দ্রকে লক্ষ্য করে গুলি চালানো শুরু করে। পাশাপাশি  মার্শাল ইভান কোনেভের নেতৃত্বে প্রথম ইউক্রেনীয় ফ্রন্ট  আর্মি গ্রুপ সেন্টার ভেঙে বার্লিন শহরতলির দক্ষিণের দিকে অগ্রসর হতে থাকে । ২৩ এপ্রিল জার্মান জেনারেল হেলমথ ওয়েডলিং বার্লিনে মোতায়েন থাকা জার্মান সেনাবাহিনীর দায়িত্ব গ্রহণ করেন। বার্লিনের যুদ্ধ ছিল ইউরোপের দ্বিতীয় বিশ্বযুদ্ধের শেষ যুদ্ধগুলোর একটি। বার্লিন সীমান্ত থেকে যে যুদ্ধ শুরু হয়েছিল তা শহরে ফিরে আসে। ঘরে ঘরে ব্যাপক যুদ্ধে বহু সেনা ও বেসামরিক লোক মারা যায়।
২২ শে জুন ১৯৪৪, নরম্যান্ডিতে মিত্রবাহিনীর অবতরণের দুই সপ্তাহ পর, সোভিয়েত সেনাবাহিনী জার্মান বাহিনীর বিরুদ্ধে অভিযান শুরু করে।১৬ই অক্টোবর সোভিয়েত সৈন্যরা জার্মান সীমান্ত অতিক্রম করে। সোভিয়েত ইউনিয়নের রাষ্ট্রপ্রধান জোসেফ স্টালিন আমেরিকানদের আগে বার্লিনে যাওয়ার তাড়ায় ছিলেন। তিনি সর্বোপরি সোভিয়েত সামরিক শক্তি প্রদর্শন করতে চেয়েছিলেন এবং যুদ্ধ-পরবর্তী আলোচনার অনুকূল অবস্থান অর্জন করতে চেয়েছিলেন। যাইহোক, মার্কিন প্রেসিডেন্ট ফ্রাঙ্কলিন রুজভেল্ট বার্লিন জয় করতে আগ্রহী ছিলেন না। তিনি চেয়েছিলেন সোভিয়েত ইউনিয়নকে জাপানের বিরুদ্ধে যুদ্ধে মিত্র হিসেবে এবং সর্বোপরি যুদ্ধোত্তর একটি স্থিতিশীল বিশ্বব্যবস্থা সৃষ্টির অংশীদার হিসেবে। ১৬ ই এপ্রিল ১৯৪৫ সালে, সোভিয়েত বাহিনী জার্মান রাজধানীর বিরুদ্ধে চূড়ান্ত আক্রমণ শুরু করে। তারা একটি সাড়াশি আক্রমনে বার্লিন ঘেরাও করার চেষ্টা করেছিল। কিন্তু বার্লিনে দ্রুত অগ্রগতির প্রচেষ্টা বাস্তবায়িত হয়নি। পরিবর্তে বার্লিন থেকে প্রায় ৭০ কিলোমিটার পূর্বে অবস্থিত সিলো হাইটস অতিক্রম করতে অনেক হতাহত এবং  চার দিন সময় লেগেছিল।
২১শেএপ্রিল, প্রথম সোভিয়েত ইউনিট অবশেষে বার্লিনে প্রবেশ করে। ঘরে ঘরে যুদ্ধে সোভিয়েত সৈন্যরা মরিয়া জার্মান প্রতিরোধের মুখোমুখি হয়েছিল। পশ্চিমা মিত্ররা ১৬ ই এপ্রিল 1945 তারিখে তাদের বিমান হামলা বন্ধ করে দেয়। সোভিয়েত ইউনিয়ন বার্লিনে স্থল আক্রমণকে সহায়তা করার জন্য বিমান যুদ্ধ অব্যাহত রাখে। ১৯৪৫ সালের ২ মে, বার্লিন সৈন্যরা সোভিয়েত সেনাবাহিনীর কাছে আত্মসমর্পণ করে। বার্লিনের যুদ্ধের মানবিক মূল্য ছিল প্রচুর। সোভিয়েতরা ৮০,০০০ এরও বেশি মৃত গণনা করেছিল। জার্মান ক্ষয়ক্ষতি প্রায় ৫০,০০০ অনুমান করা হয়। <references group="lower-alpha" />
থিয়াগো চোনেক
থিয়াগো রাঙ্গেল চোনেক (, ; জন্ম: ২১ এপ্রিল ১৯৮৬) হচ্ছেন ব্রাজিলে জন্মগ্রহণকারী পোল্যান্ডের একজন পেশাদার ফুটবলার, যিনি ইতালীয় ক্লাব এসপিএএল এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পান।
সম্মাননা
জোগিয়েলোনিয়া বিয়াওলস্টক
শৌলপাড়া ইউনিয়ন
শৌলপাড়া ইউনিয়ন বাংলাদেশের ঢাকা বিভাগের শরীয়তপুর জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার:
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
বাঙাল
বাঙাল (ঘটি জনগোষ্ঠীর বিপরীত) একটি জনগোষ্ঠী, অঞ্চল তথা বর্তমান বাংলাদেশের মানুষদের বোঝায়। এই শব্দটি  অখণ্ড বাংলার পূর্ব প্রান্তের বাঙালিদের বর্ণনার জন্য ব্যবহৃত হয়, যাদের আলাদা স্বতন্ত্র উচ্চারণ দ্বারা চিহ্নিত করা হয়। সাধারণত এটি ধারণা করা হয় যে হুগলি নদীর পূর্ব থেকে ব্রহ্মপুত্র-পদ্মা নদী হল অখণ্ড বাংলার এলাকা। ব্রহ্মপুত্র-পদ্মা নদীর পূর্বের অঞ্চলগুলি ঐতিহ্যগতভাবে বাঙালদের আদিভূমি হিসাবে ধারণ করা হয়। যদিও কিছু পণ্ডিত দাবি করেছেন যে সিলেট ও চট্টগ্রাম অংশের অঞ্চলগুলিকে বাঙাল অঞ্চল হিসাবে অন্তর্ভুক্ত করা উচিত নয়, যথাক্রমে সিলেটি ও চাটগাঁয়ের লোকদের আশ্রয় করে পৃথক অঞ্চল হিসাবে বিবেচনা করা উচিত। আরও যথাযথ সংজ্ঞা অনুসারে, বাঙালরা হলেন সেই লোকেরা যাদের পূর্ব পুরুষরা পূর্ববঙ্গের মাটির সাথে সম্পৃক্ত। আরও কিছু মতামত রয়েছে যে, পূর্ববঙ্গের আদি মানুষদের মধ্যে কেবলমাত্র আর্থিক সমৃদ্ধশালি গোষ্ঠীর লোকদেরই বাঙাল হিসাবে শ্রেণিবদ্ধ করা উচিত। এই মতামত অনুসারে, বাঙাল শব্দের একটি নৃতাত্ত্বিক-ভৌগোলিক এবং পাশাপাশি একটি সামাজিক অর্থও রয়েছে।
১৯৪৭ সালে ভারত বিভাগের সময় পূর্ববঙ্গ থেকে কিছু লোক প্রধানত হিন্দু রা পশ্চিমবঙ্গে চলে আসেন। পশ্চিমবঙ্গের আদি জনগোষ্ঠী এই শরণার্থীদেরই মাঝে মাঝে বাঙাল বলে অভিহিত করত। এই হিসাবে, ঘটি ও বাঙাল শব্দটি পশ্চিমবঙ্গে বেশিরভাগ ক্ষেত্রে ব্যবহৃত হয়। যদিও বাংলাদেশে, পশ্চিমবঙ্গ থেকে আগত অভিবাসীদের তুলনামূলক বেশি সংখ্যক অঞ্চল ছাড়া এই শব্দের ব্যবহার বিরল। আধুনিক যুগে, উচ্চ বর্ণের বাঙালি হিন্দুদের মধ্যে, "বাঙাল" এবং "ঘটি" সামাজিক উপ-গোষ্ঠী হিসাবে ব্যবহৃত হয়। দেশ বিভাগের সময় যাদের পরিবার পূর্ববঙ্গ থেকে এসেছিল তারা হল বাঙাল এবং যাদের পরিবার সেই সময় পশ্চিমবঙ্গে অবস্থান করছিলেন তারা হলেন ঘটি। একইভাবে, ১৯৪৭ সালে ভারতের স্বাধীনতার আগে পশ্চিমবঙ্গ থেকে পূর্ববঙ্গে আগত লোকেরা ঘটি নামেও পরিচিত, যেহেতু তারা স্বাধীনতার সময় ভারতের পশ্চিমবঙ্গে অবস্থান করছিল। এখানে ব্যবহৃত শব্দটির প্রকৃত ভূগোলের সাথে খুব কম সম্পর্ক রয়েছে। যেহেতু এই গোষ্ঠীর বেশিরভাগ সদস্যই এখন ভারতে বাস করছেন। ঐতিহাসিকভাবে, তাদের বর্ণের মধ্যে বিবাহ করার পাশাপাশি, এই গোষ্ঠীর লোকেরাও বাঙাল বা ঘটি যাই হোক না কেন, এই গোষ্ঠীর মধ্যেই বিবাহ পছন্দ করত। ইস্টবেঙ্গল (বাঙালদের) এবং মোহনবাগান (ঘটিদের) এই দুটি ফুটবল ক্লাবকে তাদের নিজ নিজ সমর্থনের মাধ্যমে বাঙাল এবং ঘটিরা তাদের সাংস্কৃতিক প্রতিদ্বন্দ্বিতা বজায় রেখেছে। এছাড়াও তারা স্ব স্ব রান্না এবং বিশেষত নদী-ভিত্তিক স্বাদযুক্ত খাবারের আধিপত্যের দাবির মাধ্যমে প্রতিদ্বন্দ্বিতাও লালন করে। যথা: চিংড়ি ঘটিদের জন্য এবং ইলিশ বাঙালদের জন্য।
= গঙ্গা পাড়ের ঘটি ও পদ্মা পাড়ের বাঙাল = হুগলি নদী পশ্চিম দক্ষিণে (ডান দিকে) যে বাঙালির বাস, তাঁরা হলেন ঘটি। পরিসংখ্যান বিচার করলে সেরকমই কিছু একটা দাঁড়ায়। তবে পশ্চিমবঙ্গে মূলত যাঁরা এখানকার আদি বাসিন্দা, তাঁদের বলা হয় ঘটি, যাঁরা ওপার বাংলা থেকে এসেছেন, তাঁরা হলেন বাঙাল।
= ইতিহাস =
১৯৪৭'এ দেশভাগ জনিত কারনে বাঙ্গাল/বাঙাল শব্দের উৎপত্তি নয়। আজ থেকে একশো বছরেরও বেশি আগে এ শব্দের ব্যবহারের কথা জানা গেছে।
আজকের ভৌগোলিক বাংলাদেশের মানুষ মাত্রই বাঙ্গাল/বাঙাল অভিহিত হতেননা; ওই একই অঞ্চলের অধিবাসীদের মধ্যে কোন কোন স্থানের বসিন্দাদের অন্যরা— যারমধ্যে ওই অঞ্চলের বাইরের লোকেরাও পড়ছেন,
= রবীন্দ্রনাথ ও বাঙালসভা = এছাড়াও তিনি মজা করে লেখা এক ছড়া্‌য় নিজ 'খাস দপ্তর' এ সহায়ক সুধীর চন্দ্র কর কে লেখেন "… … পশ্চিম বঙ্গের কবি দেখিলাম মোর/ বাঙালের মতো নাই জেদের অপ্রতিহত জোর।" (২রা ডিসেম্বর, ১৯৪০)। যশোর জেলার ওনার পূর্বপুরুষ রা সবাই বঙ্গাল প্রদেশ ছিলেন। এবং কিছু মুসলিম হই পড়ছিলেন। নমঃশূদ্র সভাই ওনার ছিল নিত্য আনা গোনা। কলকাতাকে পূর্ব বঙ্গ থেকে ছিনিয়ে নিয়ে পশ্চিম বঙ্গে রাখা একটি লড়াই
= বাঙাল বনাম ঘটি =
আপাতদৃষ্টিতে যেই তফাৎগুলো আমি দেখেছি:-
ঘটি = গঙ্গার পশ্চিম পাড়ের মানুষ, এবং তার মধ্যে খুলনা, যশোর ও আছে।
বাঙাল = গঙ্গার পূর্ব পাড়ের মানুষ, এবং তার মধ্যে পশ্চিমবঙ্গের জেলাগুলিও আছে।
2. ঘটিরা দীপাবলির দিন লক্ষ্মী পুজো করে, বাঙালরা কালী পুজো। এই তফাৎটা আমি পশ্চিমবঙ্গে নিবাস কালী ন পর্যবেক্ষণ করে পাই।
= আরো দেখুন =
= বহিঃসংযোগ =
পঞ্চম মুহাম্মদ
শাসনকাল
thumb|left|270px|[[দ্বিতীয় কাইজার উইলহেম, পঞ্চম মুহাম্মদ, ফ্রাঞ্জ জোসেফ: প্রথম বিশ্বযুদ্ধের অক্ষশক্তির তিন সম্রাট।]] ১৯০৯ সালের ২৭ এপ্রিল তার শাসনকাল শুরু হয়। তিনি প্রতীকীভাবে ক্ষমতায় ছিলেন। তার প্রকৃত কোনো রাজনৈতিক ক্ষমতা ছিল না। ১৯০৮ সালের তরুণ তুর্কি বিপ্লবের সময় থেকে উসমানীয় রাষ্ট্রীয় বিষয়গুলো তিন পাশা বলে পরিচিত তিনজন ব্যক্তিত্ব দ্বারা পরিচালিত হচ্ছিল। প্রথম বিশ্বযুদ্ধে প্রথম বিশ্বযুদ্ধের মিত্রশক্তির বিরুদ্ধে জিহাদ ঘোষণা করাকে তার একমাত্র গুরুত্বপূর্ণ রাজনৈতিক কাজ হিসেবে ধরা হয়। অক্ষশক্তির পক্ষে যুদ্ধে যোগদানের সরকারি সিদ্ধান্তের পর ১৯১৪ সালের ১১ নভেম্বর তিনি এই ঘোষণা দেন। তিনি আনোয়ার পাশার জার্মানপন্থি নীতির প্রতি বিরুপ ছিলেন বলে উল্লেখ করা হয়।
এই ঘোষণা ছিল ইতিহাসের কোনো খলিফা কর্তৃক সর্বশেষ জিহাদের ডাক। এরপর ১৯২৪ সালে খিলাফত বিলুপ্ত হয়। উসমানীয় অঞ্চলে অসংখ্য মুসলিম বসবাস করলেও এই ঘোষণা যুদ্ধে তেমন উল্লেখযোগ্য প্রভাব ফেলেনি। ১৯১৬ সালে আরব বিদ্রোহের মাধ্যমে আরবরা ব্রিটিশদের পক্ষে যোগ দেয়।
১৫ অক্টোবর ১৯১৩ তে পঞ্চম মুহাম্মদ তার মিত্র দ্বিতীয় কাইজার উইলহেমকে কনস্টান্টিনোপলে আপ্যায়িত করেন। ১৯১৬ সালের ২৭ জানুয়ারি তিনি প্রুশিয়া রাজতন্ত্রের ও একই বছরের ১ ফেব্রুয়ারি জার্মান সাম্রাজ্যের জেনারেল ফিল্ড মার্শাল হন।
মৃত্যু
যুদ্ধ শেষ হওয়ার চার মাস আগে পঞ্চম মুহাম্মদ ১৯১৮ সালের ৩ জুলাই ইলদিজ প্রাসাদে মৃত্যুবরণ করেন। এ সময় তার বয়স ছিল ৭৩ বছর। তিনি তার জীবনের অধিকাংশ সময় ডোলমাবাহচি প্রাসাদ ও ইলদিজ প্রাসাদে অতিবাহিত করেন। ইস্তানবুলের ইয়াপ অংশে তাকে দাফন করা হয়।
সম্মাননা
পঞ্চম মুহাম্মদ নিম্নোক্ত উসমানীয় পদবীর অধিকারী ছিলেন :
অবিচ্ছেদ্য আবরণী প্রোটিন
থাম্ব|300x300পিক্সেল|E= বহিঃকোষীয় স্থান; P= প্লাজমা ঝিল্লি; I= অন্তঃকোষীয় স্থান অবিচ্ছেদ্য আবরণী প্রোটিন (ইংরেজি: Integral membrane protein, IMP) হচ্ছে জৈব ঝিল্লি'র সাথে স্থায়ীভাবে সংযুক্ত এক ধরনের আবরণী প্রোটিন (বা ঝিল্লি প্রোটিন)। সকল ট্রান্স-আবরণী প্রোটিন-ই (trans-membrane protein) আইএমপি এর অন্তর্ভুক্ত, কিন্তু সকল আইএমপি ট্রান্স-আবরণী প্রোটিন নয়। কোন জীবের বংশাণুসমগ্রের নকশায় থাকা উল্লেখযোগ্য সংখ্যক প্রোটিন নিয়ে আইএমপি গঠিত হয়। যেসব প্রোটিন ঝিল্লি অতিক্রম করে, সেগুলো চক্রাকার লিপিড দ্বারা পরিবেষ্টিত থাকে, তাদেরকে আবরণী প্রোটিনের সাথে প্রত্যক্ষ সংযোগে থাকা লিপিড হিসেবে সংজ্ঞায়িত করা হয়। এসব লিপিডকে কেবল পরিষ্কারক (detergents), অপোলার দ্রাবক, অথবা কখনো কখনো বিকৃতকারক পদার্থ (denaturing agents) দ্বারা পৃথক করা যায়।
গঠন
এক্স-রে কেলাসবিদ্যা অথবা নিউক্লীয় চৌম্বক অনুনাদ বর্ণালিবীক্ষণের মাধ্যমে, পারমাণবিক রেজোলিউশনে প্রায় ১৬০টি ভিন্ন ভিন্ন অবিচ্ছেদ্য আবরণী প্রোটিনের ত্রিমাত্রিক গঠন নির্ণয় করা হয়েছে। নিষ্কাশন এবং কেলাসকরণ কঠিন হওয়ার কারণে এগুলো নিয়ে গবেষণা বেশ দূরূহ বিষয়। এছাড়াও, প্রোটিন তথ্য ব্যাংকে (পিডিবি) অনেক আইএমপি’র পানিতে দ্রবণীয় প্রোটিন ডোমেইন এর গঠন কাঠামো সংরক্ষিত আছে। এদের আবরণের নোঙর হিসেবে বিদ্যমান \alpha-হেলিক্সসমূহকে, নিষ্কাশন ও কেলাসকরণের সুবিধার্থে অপসারণ করা হয়েছে।
আইএমপি-কে দুটি ভাগে বিভক্ত করা যায়:
থাম্ব|গ্রুপ–I এবং গ্রুপ–II এর ট্রান্স–আবরণী প্রোটিনের দিকবিন্যাস বিপরীমুখী। গ্রুপ–I এর প্রোটিনগুলোর N–প্রান্ত দূরবর্তী পার্শ্বে এবং C–প্রান্ত সাইটোসল পার্শ্বে অবস্থান করে। গ্রুপ–II এর প্রোটিনগুলোর C–প্রান্ত দূরবর্তী পার্শ্বে এবং N–প্রান্ত সাইটোসল পার্শ্বে অবস্থান করে।|alt=Group I and II transmembrane proteins have opposite orientations. Group I proteins have the N terminus on the far side and C terminus on the cytosolic side. Group II proteins have the C terminus on the far side and N terminus in the cytosol.|300x300পিক্সেল
অবিচ্ছেদ্য পলিটপিক প্রোটিন
সবচেয়ে গতানুগতিক ধরনের আইএমপি হচ্ছে ট্রান্স–আবরণী (টিএম)প্রোটিন, যা সমগ্র জৈব ঝিল্লি জুড়েই বিস্তৃত থাকে। এক–পাকের আবরণী প্রোটিন মাত্র একবার ঝিল্লি অতিক্রম করে আসে, আর বহু–পাকের আবরণী প্রোটিন কয়েক পাক ঘুরে আসে। এক পাকের টিএম প্রোটিনকে টাইপ–১ হিসেবে শ্রেণিভুক্ত করা যায়, যাদের অবস্থান এমন হয় যে তাদের কার্বক্সিল–প্রান্ত সাইটোসল অভিমুখী হয়ে থাকে; অথবা টাইপ–২ হিসেবে শ্রেণিভুক্ত করা যায়, যেখানে অ্যামিনো–প্রান্ত সাইটোসল অভিমুখী থাকে। টাইপ–৩ প্রোটিনে, একটি পলিপেপটাইড এককের মধ্যেই একাধিক ট্রান্স–আবরণী ডোমেইন বিদ্যমান থাকে; টাইপ–৪ এ আবার কতগুলো পলিপেপটাইড একক সম্মিলিতভাবে একটি নালী পথের ভেতর দিয়ে ঝিল্লি অতিক্রম করে। টাইপ–৫ প্রোটিনসমূহ, সমযোজী বন্ধনে আবদ্ধ লিপিডের মাধ্যমে দ্বিস্তরী লিপিডের (lipid bilayer) সাথে সংযুক্ত থাকে। আর টাইপ–৬ প্রোটিনসমূহে ট্রান্স–আবরণী ডোমেইন এবং লিপিড নোঙর – উভয়ই বিদ্যমান থাকে।
অবিচ্ছেদ্য মনোটপিক প্রোটিন
অবিচ্ছেদ্য মনোটপিক প্রোটিনসমূহ এক পাশে ঝিল্লির সাথে সংযুক্ত থাকলেও সম্পূর্ণ দ্বিস্তরী লিপিডজুড়ে বিস্তৃত থাকে না।
প্রোটিনের গঠন নির্ণয়
যুক্তরাষ্ট্রের ন্যাশনাল ইনস্টিটিউট অফ হেল্‌থ (জাতীয় স্বাস্থ্য ইনস্টিটিউট) এর অধীনস্থ, ন্যাশনাল ইনস্টিটিউট অফ জেনারেল মেডিক্যাল সায়েন্সেস (জাতীয় চিকিৎসাবিজ্ঞান ইনস্টিটিউট) এর আর্থিক পৃষ্ঠপোষকতায় পরিচালিত একটি প্রকল্প হচ্ছে প্রোটিন কাঠামো উদ্যোগ (Protein Structure Initiative, PSI)। এর অন্যতম লক্ষ্য হচ্ছে ত্রিমাত্রিক প্রোটিন কাঠামো নির্ণয় এবং আবরণী প্রোটিন-সহ কাঠামোগত জীববিজ্ঞানে প্রয়োগের উদ্দেশ্যে বিভিন্ন কলাকৌশল উদ্ভাবন। হোমোলজি মডেলিং ব্যবহার করে, "লক্ষ্য" অবিচ্ছেদ্য প্রোটিনের অ্যামিনো অ্যাসিড অনুক্রম হতে, পারমাণবিক রেজোলিউশনের মডেল এবং সংশ্লিষ্ট সমগোত্রীয় প্রোটিনের একটি পরীক্ষামূলক ত্রিমাত্রিক কাঠামো গঠন করা যায়। লিগ্যান্ড-জি প্রোটিন-সংযোজিত সংবেদক (G-Protein-coupled Receptor, GPCR) এবং তাদের জটিল যৌগসমূহের ক্ষেত্রে এই প্রক্রিয়াটি ব্যাপকভাবে ব্যবহৃত হয়েছে।
ক্রিয়া
আইএমপি'র মধ্যে পরিবাহক (transporters), সংযোগকারী, নালীপথ, সংবেদক, উৎসেচক, কাঠামোগত ঝিল্লি-আবদ্ধকারী ডোমেইন, সঞ্চয় ও শক্তি পরিবহনের (transduction) সাথে সংশ্লিষ্ট প্রোটিন, এবং কোষ সংসক্তি 'র (cell adhesion) সাথে জড়িত প্রোটিনসমূহ অন্তর্ভুক্ত। পরিবাহকের শ্রেণিবিন্যাস পাওয়া যাবে পরিবাহক শ্রেণিবিন্যাস তথ্যশালা-তে (Transporter Classification Database)।
অবিচ্ছেদ্য আবরণী প্রোটিন (আইএমপি; এক্ষেত্রে ব্যাকটেরিয়ার আলোক-সংবন্ধনকারী কণা, ব্যাকটেরিওরহোডোপ্‌সিন) এবং দ্বিস্তরী লিপিড দ্বারা গঠিত ঝিল্লি'র মধ্যে সম্পর্কের একটি উদাহরণ নিম্নে উল্লেখ করা হয়েছে:
এক্ষেত্রে, অবিচ্ছেদ্য আবরণী প্রোটিন সম্পূর্ণ দ্বিস্তরী লিপিডকে সাতবার অতিক্রম করে আসে। প্রোটিনের যে অংশ দ্বি-স্তরের পানিবিদ্বেষী (hydrophobic) অঞ্চলে সংবদ্ধ থাকে, সেগুলো আল্‌ফা হেলিক্যাল এবং তা প্রধানত পানিবিদ্বেষী অ্যামিনো অ্যাসিড দ্বারাই গঠিত। প্রোটিনের \text{C}-প্রান্ত সাইটোসলে থাকে, আর \text{N}-প্রান্ত থাকে কোষের বাইরের অঞ্চলে। যে ঝিল্লি এই নির্দিষ্ট প্রোটিনটি ধারণ করে, তা সালোকসংশ্লেষণে অংশ নিতে পারে।
উদাহরণ
ইন্‌টিগ্রাল বা অবিচ্ছেদ্য আবরণী প্রোটিনের উদাহরণ:
হামিরপুর
জনসংখ্যার উপাত্ত
ভারতের ২০০১ সালের আদম শুমারি অনুসারে হামিরপুর শহরের জনসংখ্যা হল ১৭,২১৯ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে হামিরপুর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
এই পরিসংখ্যান ভারতের ২০১১ সালের আদমশুমারি থেকে; "বৃদ্ধি" হল ২০০১ সালের তথ্যের শতকরা হিসাবে, ২০০১ সালের আদমশুমারির পরিসংখ্যানের পরিবর্তন
তথ্যসূত্র
Hamirpur, Himachal Pradesh
আনুষ্ঠানিক কাউন্টি চ্যাম্পিয়নশিপ বিজয়ী দলের তালিকা
কাউন্টি চ্যাম্পিয়নশিপ ইংল্যান্ড এবং ওয়েলসভিত্তিক কাউন্টি ক্রিকেট ক্লাবের মধ্যকার প্রথম-শ্রেণীর লীগ প্রতিযোগিতাবিশেষ। সাংবার্ষিকভিত্তিতে প্রতিযোগিতাটি অনুষ্ঠিত হয়ে থাকে। রাউন্ড-রবিন পদ্ধতিতে লীগ আয়োজিত হয় ও মৌসুম শেষে লীগের পয়েন্ট তালিকায় শীর্ষস্থানীয় দলকে চ্যাম্পিয়নশিপের শিরোপা প্রদান করা হয়। এসেক্স দল বর্তমান চ্যাম্পিয়নশিপের শিরোপাধারী দল। দলটি ২০১৯ সালে কাউন্টি চ্যাম্পিয়নশিপের শিরোপা জয় করে।
কাউন্টি ক্রিকেট প্রচলনের প্রথম আনুষ্ঠানিক সূত্রে দেখা যায় যে, অষ্টাদশ শতকের শুরুতে ইংল্যান্ডের দক্ষিণ-পূর্ব অঞ্চলে ব্যাপকভাবে খেলা হতো। তখন কেন্ট, মিডলসেক্স, লন্ডন ও সারে দল একে-অপরের বিপক্ষে নিয়মিতভাবে খেলায় অংশ নিতো। এরপর থেকেই দ্রুত ক্রিকেট খেলা দেশের বাদ-বাকী অংশে ছড়িয়ে পড়ে। অষ্টাদশ শতকের শেষে দেশের সর্বত্র খেলা আয়োজিত হতে থাকে। ১৭৪৪ সালে কেন্ট অল ইংল্যান্ড দলের মুখোমুখি হয় ও এক উইকেটে জয়লাভের মাধ্যমে প্রথম ইংরেজ ক্রিকেট চ্যাম্পিয়ন দল হিসেবে আবির্ভূত হয়। পরবর্তী শতাব্দীগুলোয় ক্লাব ও কাউন্টি পর্যায়ের উভয় ক্ষেত্রে সমানতালে ক্রিকেট খেলা অনুষ্ঠিত হতে থাকে। তবে, কেবলমাত্র ১৮৭০-এর দশক থেকে কাউন্টি ক্রিকেট নিয়মিতভাবে ও ধারাবাহিকভাবে শুরু হয়। তন্মধ্যে, ১৮৭০ সালে ২২টি খেলা অনুষ্ঠিত হয়। পরবর্তীতে দশ বছর পর খেলা আয়োজনের সংখ্যা এসে দাঁড়ায় ১৮৮।
১৮২৬ সাল থেকে চ্যাম্পিয়ন কাউন্টির শিরোপার পুরস্কার বিরামহীনভাবে প্রদান করা শুরু হয়। তন্মধ্যে, ১৮৫২ সালের পূর্ব-পর্যন্ত কেন্ট, সারে কিংবা সাসেক্স দল ভিন্ন অন্য কোন দল চ্যাম্পিয়নের মর্যাদা পায়নি। ১৮৭৩ সালে খেলায় অংশগ্রহণের নিয়ম-কানুন প্রবর্তন করা হয়। দীর্ঘদিন এভাবে কাউন্টি চ্যাম্পিয়নশিপ চালু হিসেবে বিবেচিত হয়। তবে, চ্যাম্পিয়ন কাউন্টি পুরস্কারের বিষয়টি ১৮৮৬ সালের শেষদিক পর্যন্ত অনিয়মিতভাবে চলতে থাকে। এ বছরেই ক্রিকেট ম্যাগাজিন সারে দলকে আনুষ্ঠানিকভাবে চ্যাম্পিয়ন হিসেবে ঘোষণা করে। তবে, অন্যান্য প্রকাশনা সংস্থা একমত হয়ে নটিংহ্যামশায়ারকে এ মর্যাদার অধিকারী বলে মত প্রকাশ করে। ১৮৮৯ সালে প্রধান ক্লাবগুলোর সম্পাদকগণ সভায় বসেন ও দলগুলোর অবস্থানের বিষয়ে একমত হন। ১৮৯০ সালে কাউন্টি চ্যাম্পিয়নশিপ প্রতিযোগিতা প্রথমবারের মতো অনুষ্ঠিত হয়। প্রতিযোগিতার উদ্বোধনী আসরে সারে দল শিরোপা লাভ করে। দলটি চৌদ্দটি খেলার মধ্যে নয়টিতে জয় পেয়েছিল। চ্যাম্পিয়নশিপের আকার বৃদ্ধি পেতে থাকে ও ১৯০৫ সালের মধ্যে ক্লাবের সংখ্যা দ্বিগুণ হয়ে ১৬ ক্লাবের অংশগ্রহণে অনুষ্ঠিত হয়। ১৯২১ সালে গ্ল্যামারগন দল প্রতিযোগিতায় যোগদান করে। দলটি একমাত্র ইংরেজ কাউন্টি ক্লাববিহীন দলের মর্যাদা পায়। সাম্প্রতিককালে ১৯৯২ সালে ডারহাম এ প্রতিযোগিতায় যুক্ত হয়।
সারে ও ইয়র্কশায়ার - প্রত্যেকেই প্রথম তেরোটি চ্যাম্পিয়নশিপের মধ্যে ছয়টিতে বিজয়ী হয়। তবে, এরপর থেকে চ্যাম্পিয়নশিপের শিরোপা বিভিন্ন দলের মধ্যে ভাগাভাগির পর্যায়ে চলে যায়। প্রথম বিশ্বযুদ্ধের পূর্ব-পর্যন্ত প্রবর্তনকালীন দুই সদস্য বাদে সকলেই শিরোপা পায়। উভয় যুদ্ধের মাঝামাঝি সময়ে ইয়র্কশায়ার দল একচ্ছত্র প্রাধান্য বিস্তার করে। এ সময়ে ২১ মৌসুমের মধ্যে ১২টিতেই শিরোপা পেয়েছিল দলটি। দ্বিতীয় বিশ্বযুদ্ধের পর সারে দল দীর্ঘকাল প্রাধান্য বিস্তার করে। ১৯৫০-এর দশকে দলটি একাধারে সাত বছর শিরোপা জয় করেছিল। এরপর ইয়র্কশায়ার দশটি শিরোপার সাতটিতে শিরোপা পায়। এরপর থেকে কোন কাউন্টিই এ পর্যায়ে নিজেদেরকে উপস্থাপন করতে পারেনি। ২০০০ সালে প্রতিযোগিতাটি দুইটি বিভাগে বিভক্ত হয়ে যায়। প্রথম বিভাগের দলটির শিরোপাধারী দলকে কাউন্টি চ্যাম্পিয়ন নমে ঘোষণা করেন উইজডেন ক্রিকেটার্স অ্যালমেনাকের সম্পাদক গ্রেইম রাইট। কেননা সেখানে কিছুসংখ্যক অর্থবিহীন খেলা অনুষ্ঠিত হতো।
আলেক্সান্দর প্রখরভ
আলেক্সান্দ্‌র মিখাইলোভিচ প্রখরভ (রুশ: Александр Михайлович Прохоров) (জুলাই ১১, ১৯১৬ - জানুয়ারি ৮, ২০০২) সোভিয়েত/রুশ পদার্থবিজ্ঞানী যিনি অস্ট্রেলিয়াতে জন্মগ্রহণ করেছিলেন। তিনি ১৯৬৪ সালে অপর দুই বিজ্ঞানী চার্লস হার্ড টাউন্‌স এবং নিকোলাই বাসভের সাথে যৌথভাবে পদার্থবিজ্ঞানে নোবেল পুরস্কার লাভ করেন। তারা কোয়ান্টাম ইলেকট্রনিক্স বিষয়ে মৌলিক গবেষণার মাধ্যমে লেজার এবং মেজার উদ্ভাবনে ভূমিকা রাখার জন্য এ পুরস্কার পেয়েছিলেন।
জীবনী
প্রখরভের জন্ম হয় অস্ট্রেলিয়ার কুইন্‌সল্যান্ডের অ্যাথারটনে। তার পরিবার ছিল অস্ট্রেলিয়াতে রুশ অভিবাসী। ১৯২৩ সালে তিনি সপরিবারে সোভিয়েত ইউনিয়নে চলে যান। ১৯৪১ সালে সোভিয়েত সেনাবাহিনীতে যোগ দেন। দ্বিতীয় বিশ্বযুদ্ধে অংশ নেন। যুদ্ধে তিনি দুই দুইবার আহত হন। ১৯৪৪ সালে দ্বিতীয়বারের মত আহত হওয়ার পর তাকে যুদ্ধ থেকে অব্যাহতি দেয়া হয়।
প্রখরভ মস্কো স্টেট বিশ্ববিদ্যালয়ের পদার্থবিজ্ঞানের অধ্যাপক ছিলেন। এছাড়া ১৯৭১ থেকে ১৯৯০ সাল পর্যন্ত তিনি গ্রেট সোভিয়েত বিশ্বকোষের প্রধান সম্পাদকের দায়িত্ব পালন করেন। ১৯৭৩ থেকে ২০০১ সাল পর্যন্ত মস্কো ইনস্টিটিউট অফ ফিজিক্স অ্যান্ড টেকনোলজির চেয়ারম্যান ছিলেন। ২০০১ সালে তিনি দেমিদভ পুরস্কার লাভ করেন।
প্রখরভের মৃত্যু হয় রাশিয়ার মস্কোতে। তার মৃত্যুর পর রাশিয়ার বিজ্ঞান একাডেমির সাধারণ পদার্থবিজ্ঞান ইনস্টিটিউটের নাম পরিবর্তন করে রাখা হয় "এ এম প্রখরভ সাধারণ পদার্থবিজ্ঞান ইনস্টিটিউট"।
ভুরুলিয়া ইউনিয়ন
ভুরুলিয়া ইউনিয়ন বাংলাদেশের খুলনা বিভাগের দক্ষিণ অঞ্চলের জেলা সাতক্ষীরার অন্তর্গত শ্যামনগর উপজেলার একটি ইউনিয়ন।
এরমান নিকিয়েমা
সোমগোগমা এরমান নিকিয়েমা (Hermann Nikiema; জন্ম: ৩০ নভেম্বর ১৯৮৮; এরমান নিকিয়েমা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বুর্কিনাবি ক্লাব সালিতা এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৩–১৪ মৌসুমে, বুর্কিনাবি ক্লাব উগাদুগুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৮–১৯ মৌসুমে, তিনি উগাদুগু হতে বুর্কিনাবি ক্লাব সালিতায় যোগদান করেছেন।
নিকিয়েমা ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৭ ম্যাচে ১টি গোল করেছেন।
প্রারম্ভিক জীবন
সোমগোগমা এরমান নিকিয়েমা ১৯৮৮ সালের ৩০শে নভেম্বর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৭ সালের ২০শে আগস্ট তারিখে, ২৮ বছর, ৮ মাস ও ২১ দিন বয়সে, বাম পায়ে ফুটবল খেলায় পারদর্শী নিকিয়েমা ঘানার বিরুদ্ধে অনুষ্ঠিত ২০১৮ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ২–১ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে নিকিয়েমা সর্বমোট ১ ম্যাচে ১টি গোল করেছেন।
নিকিয়েমা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
ফিল শার্প
ফিলিপ জন শার্প (Phil Sharpe; জন্ম: ২৭ ডিসেম্বর, ১৯৩৬ - মৃত্যু: ২০ মে, ২০১৪) পশ্চিম ইয়র্কশায়ারের শিপলে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৩ থেকে ১৯৬৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও ডার্বিশায়ার দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলেছেন। এছাড়াও, ডানহাতি অফ ব্রেক বোলিংয়ে পারদর্শী ছিলেন ফিল শার্প।
কাউন্টি ক্রিকেট
পশ্চিম ইয়র্কশায়ারের শিপলে এলাকায় জন্মগ্রহণকারী ফিল শার্প সরকারি বিদ্যালয় ওয়ার্কশপ কলেজে পড়াশোনা করেছিলেন। ১৯৫০-এর দশকে ১৯৫৫ সালে রেকিন দলের বিপক্ষে অপরাজিত ২৪০ রান তুলেছিলেন। অদ্যাবধি তার এ সংগ্রহটি ব্যাটিং রেকর্ডরূপে পরিগণিত হয়ে আছে। প্রথম-শ্রেণীর ক্রিকেটের অধিকাংশ খেলাই নিজ কাউন্টি ইয়র্কশায়ারের পক্ষে খেলেছেন। পরবর্তীতে ডার্বিশায়ারের সদস্য হন। ফিল্ডিংয়ে অসম্ভব দক্ষতা প্রদর্শন করেছেন ফিল শার্প। স্লিপ ফিল্ডার হিসেবে ছয় শতাধিক ক্যাচ তালুবন্দী করেছেন তিনি।
ইয়র্কশায়ার ও ডার্বিশায়ারের পক্ষেই সকল প্রথম-শ্রেণীর ক্রিকেট খেলায় অংশগ্রহণ করেছিলেন ফিল শার্প। মাইনর কাউন্টিজে নরফোকের সদস্যরূপে খেলেছিলেন তিনি। তবে, জিওফ বয়কটের কাছ থেকে তুচ্ছ-তাচ্ছিল্যের শিকারে পরিণত হয়েছিলেন তিনি।
ইয়র্কশায়ারের সাতবার কাউন্টির চ্যাম্পিয়নশীপের শিরোপা বিজয়ী দলের অন্যতম ছিলেন ফিল শার্প। ১৯৬৯ সালে ওল্ড ট্রাফোর্ডে ওয়েস্ট ইন্ডিজের বিপক্ষে কাছাকাছি দণ্ডায়মান ক্যাচটি বেশ দর্শনীয় ছিল। জোই কেরিওকে আউট করার বিষয়টি উইজডেন অবিস্মরণীয়রূপে আখ্যায়িত করে। তবে, অনেকেই তা অলৌকিক ঘটনারূপে মনে করেছেন।
টেস্ট ক্রিকেট
সমগ্র খেলোয়াড়ী জীবনে বারো টেস্টে অংশগ্রহণ করার সুযোগ পেয়েছিলেন তিনি। ৪ জুলাই, ১৯৬৩ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে ফিল শার্পের।
১৯৬৩ সালে ইংরেজ দল নির্বাচকমণ্ডলী ক্যাচের উপর তার দক্ষতা লক্ষ্য করে এজবাস্টন টেস্টে ওয়েস্ট ইন্ডিজের বিপক্ষে খেলতে নামায়। পরিচ্ছন্ন ও প্রতিভাধর মাঝারিসারির ব্যাটসম্যান হওয়া সত্ত্বেও তাকে খেলায় নামায়নি। ফলশ্রুতিতে উইকেটের পিছনে পূর্ববর্তী খেলাগুলোয় বেশকিছু ক্যাচ গ্লাভসবন্দী করতে না পারার কারণে দলকে মাসুল গুণতে হয়েছিল। অর্ধ-ডজন খেলায় মাঝারিমানের ক্রীড়াশৈলী উপস্থাপন করার পর দলের বাইরে রাখা হয় তাকে। ১৯৬৯ সালে একই কারণে পুনরায় খেলার জন্যে আমন্ত্রণ জানানো হয়। এর জবাবে তিনি সতেরো ক্যাচ নেন এবং ব্যাট হাতে নিয়েও বেশ ভালো করেন। তন্মধ্যে ঐ একই বছর ট্রেন্ট ব্রিজে সফরকারী নিউজিল্যান্ডের বিপক্ষে নিজস্ব প্রথম শতরানের ইনিংস খেলেন তিনি। কিন্তু দূর্ভাগ্যজনকভাবে সামনের শীতকালে ইংল্যান্ডের কোন খেলা ছিল না।
আগস্ট, ১৯৬৯ সালে নিজস্ব দ্বাদশ ও সর্বশেষ টেস্ট খেলা ওভালে খেলেন। ১৯৭০ সালে বহিঃবিশ্ব একাদশের বিপক্ষে প্রথম টেস্টে অংশ নেন। একসময় ঐ খেলাটি টেস্টের মর্যাদা পেয়েছিল। তার টেস্ট ব্যাটিং গড় ছিল ৪৬.২৩।
১৯৬৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ক্রিকেট সংবাদদাতা কলিন বেটম্যানের অভিমত, সম্ভবতঃ স্লিপ অঞ্চলে ব্যতিক্রমধর্মী ক্যাচ তালুবন্দী করার নিপুণতা প্রদর্শনের ফলে ইংল্যান্ড দলে তার অন্তর্ভুক্তি ঘটেছিল।
অবসর
ক্রিকেট খেলা থেকে অবসর গ্রহণের পর ইংল্যান্ডের টেস্ট ক্রিকেট দল নির্বাচকের ভূমিকায় অবতীর্ণ হয়েছিলেন তিনি। স্বল্পকালীন অসুস্থতা শেষে ২০ মে, ২০১৪ তারিখে ৭৭ বছর বয়সে ফিল শার্পের দেহাবসান ঘটে।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ৪০০ মিটার
২০০৮ অলিম্পিক গেমসে মহিলাদের ৪০০মিটার দৌড়ানোর প্রতিযোগিতা আগস্টের ১৬ থেকে ১৯ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ৫১.৫৫সেকেন্ড (A মান) এবং ৫২.৩৫সেকেন্ড (B মান)।
যুক্তরাজ্যের ক্রিস্টিন ওহুরুগু ৪৯.৬২সেকেন্ডে প্রতিযোগিতাটি জেতেন।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
রাউন্ড ১
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা তিনজনকে (q) নিয়ে সেমিফাইনাল অনুষ্ঠিত হয়।
সেমিফাইনাল
প্রত্যেক হিটের প্রথম দুইজন প্রতিযোগী (Q) ও সেইসঙ্গে সবমিলিয়ে পরবর্তী দ্রুততম দুইজন প্রতিযোগী (q) ফাইনালের যোগ্যতাঅর্জন করে।
আনা আগ্রাতোভা
থাম্ব|আনা আগ্রাতোভা (2014) আনা খ্রিস্টফোরভনা আগাতাতোভা ( Анна Христофоровна Аглатова, Анна Хачатуровна Асриян হিসাবে জন্ম ৪ঠা মার্চ ১৯৮২ কিসলভোডস্কে ) একজন রাশিয়ান সোপ্রান গায়িকা।
হংকং জাতীয় ফুটবল দল
হংকং জাতীয় ফুটবল দল (香港足球代表隊, Hong Kong national football team) হচ্ছে আন্তর্জাতিক ফুটবলে হংকংয়ের প্রতিনিধিত্বকারী পুরুষদের জাতীয় দল, যার সকল কার্যক্রম হংকংয়ের ফুটবলের সর্বোচ্চ নিয়ন্ত্রক সংস্থা হংকং ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৯৭ সালের পূর্বে যুক্তরাজ্যের একটি উপনিবেশ থাকাকালীন আন্তর্জাতিক ফুটবল প্রতিযোগিতায় দলটি হংকংয়ের প্রতিনিধিত্ব করেছিল। ১৯৯৭ সালে হংকংয়ের গণপ্রজাতন্ত্রী চীনের হাতে হস্তান্তর করার পরও হংকংয়ের প্রতিনিধিত্ব অব্যাহত থাকে এবং ১৯৯৭ সালে হংকং গণপ্রজাতন্ত্রী চীনের একটি বিশেষ প্রশাসনিক অঞ্চল হয়ে ওঠে। এই দল জাতীয় দলের থেকে একটি আলাদা দল ছিল। চীনের গণপ্রজাতন্ত্রী মূল আইন এবং "এক দেশ, দুই নিয়ম" এই নীতির মাধ্যমে হংকংকে আন্তর্জাতিক ক্রীড়া প্রতিযোগিতায় নিজেদের প্রতিনিধি দল হিসেবে উপস্থাপন করতে সাহায্য করে। ১৯৪৭ সালের ২০শে এপ্রিল তারিখে, হংকং প্রথমবারের মতো আন্তর্জাতিক খেলায় অংশগ্রহণ করেছে; হংকংয়ের মং ককে অনুষ্ঠিত উক্ত ম্যাচে হংকং দক্ষিণ ভিয়েতনামকে ৩–২ গোলের ব্যবধানে পরাজিত হয়েছে।
৭,০০০ ধারণক্ষমতাবিশিষ্ট মং কক স্টেডিয়ামে শক্তি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় হংকংয়ের কাউলুনে অবস্থিত। বর্তমানে এই দলের ম্যানেজারের দায়িত্ব পালন করছেন মিক্সু পাতেলাইনেন এবং অধিনায়কের দায়িত্ব পালন করছেন কিতসির মধ্যমাঠের খেলোয়াড় হুয়াং ইয়াং।
হংকং এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে হংকং এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ১৯৫৬ এএফসি এশিয়ান কাপে তৃতীয় স্থান অর্জন করা।
ইয়াপ ফুং ফাই, লি ছি-হো, ছান সিউ কি, অ্যালেক্স আকান্দে এবং জেমেস ম্যাককির মতো খেলোয়াড়গণ হংকংয়ের জার্সি গায়ে মাঠ কাঁপিয়েছেন। হংকংয়ে হংকং ফুটবল দলটিকে কথ্য ভাষায় "হংকং দল" হিসেবে উল্লেখ করা হয়েছে, যখন চীনের জাতীয় দলকে "জাতীয় দল", বলা হয়।
ইতিহাস
হংকং ১৯৩৭ সালে "মাকাও-হংকং ইন্টারপোর্ট" খেলতে শুরু করে। সাংহাই-হংকং ইন্টারপোর্টটি ১৯৩৫ সালে প্রথম দিকে অনুষ্ঠিত হয়। সাইগন (এখন হো চি মিন সিটি)-এর বিরুদ্ধে আরেকটি ইন্টারপোর্ট টুর্নামেন্টের আয়োজন করা হয়েছিল। হংকং দ্বিতীয় বিশ্বযুদ্ধের পর ১৯৪৯ সালে দক্ষিণ কোরিয়ার বিরুদ্ধে তাদের প্রথম আন্তর্জাতিক ম্যাচ খেলেছে, তবে তাদের প্রথম জয়টি আসে ১৯৫৩ সালে, উক্ত ম্যাচে তারা দক্ষিণ কোরিয়াকে ৪–০ ব্যবধানে পরাজিত করতে সমর্থ হয়।
হংকং ১৯৫৬ সালের এশিয়ান কাপের প্রথম চারটি সংস্করণে খেলার যোগ্যতা অর্জন করে, যেখানে ১৯৫৬ সালে তারা তৃতীয় স্থান অর্জন করে। সেই সময় হংকংয়ের খেলোয়াড়রা চীনের প্রতিনিধিত্ব করে। অতঃপর তারা ১৯৬০ সালের এশিয়ান কাপে তৃতীয় স্থান অর্জন করে। তবে খেলোয়াড়রা হংকংয়ের জাতীয় ফুটবল দলের খ্যাতি চীনের প্রজাতন্ত্রের মতোই ছিল না। ১৯৫৪ এবং ১৯৫৮ সালের এশিয়ান গেমসও তারা জয়লাভ করতে সমর্থ হয়।
হংকং ফিফা বিশ্বকাপে খেলার জন্য কখনোই যোগ্যতা অর্জন করতে সমর্থ হয়নি। তবে, ১৯৮৬ বিশ্বকাপের যোগ্যতা অর্জনের সময় তাদের ইতিহাসে সবচেয়ে জনপ্রিয় জয়টি তারা অর্জন করতে পেরেছিল। ১৯৮৫ সালের ১লা মে বেইজিংয়ে অনুষ্ঠিত হংকংয়ের প্রথম চূড়ান্ত রাউন্ডের ম্যাচে তারা চীনের মুখোমুখি হয়, যেখানে হংকংয়ের উক্ত প্রতিযোগিতায় অগ্রসর হয়ে যাওয়ার জন্য জয়ের প্রয়োজন ছিল এবং চীনের কেবল একটি ড্রয়ের প্রয়োজন ছিল। কোচ কুওক কাই মিংয়ের নেতৃত্বে হংকং, চেউং চী তাক এবং কু কাম ফাইয়ের করা গোলের মাধ্যমে, ২–১-এ একটি অসাধারণ জয়ের দেখা পায়, যার ফলে হংকং উক্ত ম্যাচে জয়লাভ করার সাথে সাথে নকআউট পর্বের দিকে অগ্রসর হয়ে যায়, যেখানে তারা পরবর্তীতে জাপানের কাছে হেরে যায়।
হংকংয়ের হ্রাসকৃত ফুটবলের মান ২০০৯ সালে একটি টার্নিং পয়েন্টের মুখ দেখতে পেয়েছিল। একই বছরের ১২ই ডিসেম্বর তারিখে হংকং জাপানকে পরাজিত করে এবং প্রথমবারের মতো কোন প্রধান প্রতিযোগিতায় হংকং ফুটবল দল জয়ের দেখা পায় এবং তারা এর ফলে প্রথমবারের মতো পূর্ব এশিয়ান গেমস ফুটবলে স্বর্ণপদক জয়লাভ করে। এই অপ্রত্যাশিত এবং বিস্ময়কর ফলাফল, হংকং ফুটবল দলের ফুটবল প্রেমীদের জন্য এক অসাধারণ ঘটনা ছিল। হংকং ফুটবল দল ২০১০ সালের লং টেনগান কাপ এবং ২০১১ লং টিং কাপ জয়লাভ করতে সমর্থ হয়।
ভূসংস্থান
ভূমিভাগের উপরিস্থলের আকার এবং বৈশিষ্ট বিষয়ক চর্চাকে ভূসংস্থান বলা হয়। কোনো একটি স্থানের ভূসংস্থান বলতে, সেই স্থানটির ভূত্বকের গঠন, অন্যান্য বৈশিষ্ট বা তাদের বর্ণনা (বিশেষত মানচিত্রে চিত্রায়ণ যেভাবে হয়েছে) বোঝায়। ভূসংস্থান হচ্ছে ভূবিজ্ঞান ও গ্রহসম্পর্কীয় বিজ্ঞানের একটি শাখা, যেখানে সাধারণভাবে সব ধরনের স্থানীয় বিষয় নিয়ে চর্চা হয়। এই চর্চাতে যেমন ভূমি গঠন বিষয়টি থাকে, তেমন সংশ্লিষ্ট অঞ্চলের প্রকৃতি বা মনুষ্যসৃষ্ট নির্মাণ, এমনকি সেই অঞ্চলের ইতিহাস বা সংস্কৃতি, সব কিছুই এই শাখার চর্চার অন্তর্ভুক্ত। কিন্তু মার্কিন যুক্তরাষ্ট্রে, ভূসংস্থান মানচিত্রে শুধুমাত্র উচ্চতার রেখাচিত্রই দেখানো হয়, অর্থাৎ সেখানে "ভূসংস্থান" বলতে শুধুমাত্র ভূতাত্বিক গঠনকেই বোঝায়।
সংক্ষিপ্ত অর্থে টোগোগ্রাফিটিতে ত্রাণ বা ভূখণ্ডের রেকর্ডিং, পৃষ্ঠের ত্রিমাত্রিক গুণমান এবং নির্দিষ্ট ভূমিগুলির সনাক্তকরণ জড়িত। এটি জিওমোরফোমেট্রি নামেও পরিচিত। আধুনিক ব্যবহারে, এর মধ্যে ডিজিটাল ফর্ম (ডিইএম) এর উত্থানের ডেটা উৎপন্ন হয়। এটি প্রায়শই কনট্যুর লাইন, হাইপোসোমেট্রিক টিন্টস এবং ত্রাণ ছায়া সহ বিভিন্ন কৌশল দ্বারা মানচিত্রে ল্যান্ডফর্মের গ্রাফিক উপস্থাপনা অন্তর্ভুক্ত বলে মনে করা হয়।
ফা এনগুম
সমডেচ বারহাট-আনিয়া ফা লাধুরানিয়া শ্রী সাধানা কান্যুধা মহারাজা বারহাট রাজধারানা শ্রী চুদানা নেগারা ( ສົມເດັດ ພຣະບາດ ອັນຍາ ຟ້າ ລັດທຸຣັນຍາ ສຣີ ສັດຕະນາ ຄະນະຍຸດທາ ມະຫາຣາຊ໌ ພຣະບາດ ຣາຊະທໍຣະນາ ສຣີ ສັດຕະນະ ນະຄອນ  ທຸ ຣັນ ຍາ ສຣີ ສັດ ຕະ ນາ ຄະ ນະ ຍຸດ ທາ ມະ ຫາ ຣາຊ໌ ພຣະ ບາດ ຣາ ຊະ ທໍ ຣະ ນາ ສຣີ ສັດ ຕະ ນະ ນະ ຄອນ ), ভাল ফার্সী এনগুম (নামেও পরিচিত লাওসের : ຟ້າ ງູ່ມ ; ১৩১৬ – ১৩৯৩, জন্ম: মুয়াং সুয়া, মারা যান: ন্যান,) এর লাও রাজত্ব প্রতিষ্ঠিত ল্যান জ্যাং ১৩৫৩ সালে।
জীবনের প্রথমার্ধ
ফ্রায়া ফা এনগুম, নির্বাসিত ফি ফা-এর পুত্র, ফ্রায়া খামফং-এর নাতি এবং নির্বাসিত ফ্রায়া ল্যাং-এর প্রপৌত্র, ১৩১৬ সালে জন্মগ্রহণ করেছিলেন। তিনি ধর্মীয় পণ্ডিত মহা পাসমান চাও ( ফ্রা মহাসামনা) দ্বারা বড় হয়েছিলেন। ষোল বছর বয়সে, তিনি একজন কম্বোডিয়ান রাজকুমারীকে বিয়ে করেন যা বিভিন্নভাবে কাইও, ইয়োট কাইও বা কাইও লট ফা নামে পরিচিত।
ফা এনগৌম বা ফা এনগুম বর্তমান লুয়াং প্রাবাং-এর জায়গায় অবস্থিত একটি লাও রাজত্ব মুয়াং সুয়াতে জন্মগ্রহণ করেন এবং ১৩৫৩ সালে লাওসে ল্যান জাং হম খাও (যা ল্যান শাং নামে বেশি পরিচিত) রাজ্য প্রতিষ্ঠা করেন। ফা এনগুমের একটি নাতি ছিল সুভান্না খামফং, ফাগনা খাম্পং-এর শাসক খেতাবধারী মুয়াং সুয়া ফা এনগুম ও পিতামহ বহিষ্কার করেন ফা এনগুম এবং তার পিতা, চাও ফা এনগিয়াওকে, এর খেমের রাজত্ব এর আংকর ১৩২০-এ তাঁর দাদার স্ত্রীদের একজনের সাথে তাঁর বাবার হঠকারিতা কারণে। অন্য একটি সূত্র বলেছে যে ফা এনগুমকে নির্বাসনে পাঠানো হয়েছিল কারণ ফা এনগৌম অলৌকিকভাবে তেত্রিশটি দাঁত নিয়ে জন্মগ্রহণ করেছিলেন যা তার পিতামহের রাজ্যের মঙ্গলকে হুমকির মুখে ফেলেছিল। ফা এনগুম পরবর্তীকালে একজন খেমার রাজকুমারী রাজকুমারী কেও কেংকন্যাকে বিয়ে করেন। আঙ্কোরের রাজার সমর্থনে, ফা এনগুম তার রাজ্য নিয়ন্ত্রণ এবং সুসংহত করতে ১০,০০০ সশস্ত্র লোক নিয়ে মুয়াং সুয়াতে ফিরে আসেন। রাজকুমারী কেও কেংকন্যা পরে প্লেগ থেকে মারা যান, যখন তিনি মঙ্গোলদের বিরুদ্ধে উত্তরে প্রচারণা চালাচ্ছিলেন। ১৩৫৩সালে, ফা এনগুম ল্যান জাং হম খাও-এর রাজ্য প্রতিষ্ঠা করেছিলেন - "দশ লক্ষ হাতির দেশ এবং একটি সাদা প্যারাসল।" হাতিটি সামরিক শক্তির প্রতীক ছিল যেহেতু বেশিরভাগ যুদ্ধগুলো হাতি ব্যবহার করে লড়াই করা হয়েছিল এবং সাদা প্যারাসল রাজকীয়তার প্রতীক, বিশেষ করে একজন বৌদ্ধ রাজা। ফা এনগুম ভিয়াং চ্যান ভিয়াং খাম (বর্তমান ভিয়েনতিয়েনে) রাজ্যের আধ্যাত্মিক রক্ষক হিসেবে প্রাবাং বুদ্ধের মূর্তি স্থাপন করে তার শাসনকে আরো বৈধতা দিয়েছিলেন। তিনি জিয়াং ডং জিয়াং থং (পরে নাম পরিবর্তন করে লুয়াং প্রাবাং) তার রাজধানী করেন।
এই অঞ্চলে খেমার সংস্কৃতি এবং সিংহলিজ বৌদ্ধধর্ম প্রবর্তনের জন্য ফা এনগুমকে কৃতিত্ব দেওয়া হয়। তার ধর্মীয় গৃহশিক্ষক মহা পাসমানও পবিত্র গ্রন্থ এবং ফ্রা ব্যাং ফিরিয়ে এনেছিলেন।
রাজনৈতিক অস্থিরতা শুরু হয়, এবং ফা এনগুমের ছেলে ওউন হুয়ান যিনি সামসেনেথাই নামেও পরিচিত, ১৩৬৮ সালে সিংহাসনে বসেন।
ল্যান জাং এর রাজা (মিলিয়ন হাতি)
ফা এনগুম পশ্চিম নেগে আন পাশাপাশি ভিয়েতনামের রেড রিভার এবং ব্ল্যাক রিভারের মধ্যবর্তী উপত্যকা এবং থাইল্যান্ডের আধুনিক ইসান জয় করেন। ১৩৫২-১৩৫৪ সালে, তিনি মুয়াং সিং, মুয়াং হাউম, চিয়াং হুং, চিয়াং সেন, চিয়াং মাই, পাক ওউ এবং পাক বেং জয় করেন। ১৩৫৩ সালে, তিনি ভিয়েনতিয়েন, জিয়াং খোয়াং এবং তারপর লুয়াং ফ্রাবাং জয় করেন । তিনি জিয়াং ডং জিয়াং থং-এর কাছে তার চাচার বিরুদ্ধে যুদ্ধ করেছিলেন এবং জয়লাভ করেছিলেন, সেই জমির অবিসংবাদিত প্রভু হয়েছিলেন, যার নাম তিনি ল্যান জাং রেখেছিলেন এবং তার খেমার স্ত্রীর ইচ্ছা অনুসারে থেরবাদ বৌদ্ধধর্মকে রাষ্ট্রীয় ধর্মে পরিণত করেছিলেন। ১৩৫০ সালে, তিনি প্রতীকীভাবে মং মাও রাজ্যের প্রতি আনুগত্যের প্রতিশ্রুতি দেন, তবে এটি তার শাসনামলে খুব বেশি প্রভাব ফেলেনি।
১৩৭৩ সালে, রাজকীয়রা এবং তার নিজের দরবারের অভিজাতরা তাকে নির্বাসিত করে। তার ছেলে ওউন হুয়ান, প্রায়শই সামসেনেথাই নামে পরিচিত, ল্যান জাং এর ৩০০,০০০ তাই জনগণের জন্য গৃহীত একটি নাম; তারপর ল্যান জাং এর সিংহাসনে আরোহণ করেন। যিনি সিংহাসনে বসার সময় মাত্র ১৮ বছর বয়সে ছিলেন। ১৩৭৬ সালের আদমশুমারি অনুসারে তার নামকরণ করা হয়েছিল, যা এই উপসংহারে পৌঁছেছিল যে তিনি লাওসে বসবাসকারী ৩০০,০০০ টাইসের উপর শাসন করেছিলেন; সামসেন মানে, আক্ষরিক অর্থে, ৩০০,০০০। তিনি বিদ্যমান মুয়াং-এর উপর ভিত্তি করে একটি নতুন প্রশাসনিক ব্যবস্থা গড়ে তোলেন, যা ১৯৭৫ সালে কমিউনিস্ট সরকার কর্তৃক বিলুপ্ত না হওয়া পর্যন্ত স্থায়ী ছিল প্রত্যেকে গভর্নর মনোনীত করে। সামসেনথাইয়ের মৃত্যুর পর একটি অস্থিরতা দেখা দেয়। রাজা জিয়াচাক্কাফট-ফেনফেও (১৪৪১-১৪৭৮) এর অধীনে, রাজ্যটি ভিয়েতনামের ক্রমবর্ধমান হুমকির মুখে পড়ে। রাজা জিয়াচাক্কাফটের জ্যেষ্ঠ পুত্র, জিয়াংলোর যুবরাজ, একটি পবিত্র সাদা হাতি সুরক্ষিত করেছিলেন। ভিয়েতনামের সম্রাট, এই ক্ষণজন্মা আবিষ্কারের কথা জানতে পেরে, পশুর কিছু লোম পাঠাতে বললেন। ভিয়েতনামীদের অপছন্দ করে, যুবরাজ তার মলমূত্রের একটি বাক্স প্রেরণ করেছিলেন, যার ফলে সম্রাট একটি অসম্ভব বড় ৫৫০,০০০ জন সেনা গঠন করেছিলেন। যুবরাজের সেনাবাহিনীর সংখ্যা ছিল ২০০,০০০ এবং ২,০০০ হাতি। বিশাল ভিয়েতনামী সেনাবাহিনী অবশেষে জয়লাভ করে এবং লুয়াং প্রাবাং-এ প্রবেশ করে এবং বরখাস্ত করে। কিন্তু এর কিছুক্ষণ পরেই রাজা সুভান্না বানলাং (১৪৭৮-১৪৮৫) এর পুত্র জিয়াচাক্কাফট-ফেনফেও-এর দ্বারা তাদের বিতাড়িত করা হয়। শান্তি সম্পূর্ণরূপে পুনঃস্থাপিত হয়েছিল রাজা ভিসুন্নারথের (১৫০০-১৫২০) অধীনে।
মিলান বোরিয়ান
মিলান বোরিয়ান (Милан Борјан, Milan Borjan; জন্ম: ২৩ অক্টোবর ১৯৮৭) হলেন একজন সার্বীয়–কানাডীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং কানাডা জাতীয় দলের হয়ে গোলরক্ষক হিসেবে খেলেন।
বোরিয়ান ২০১১ সালে কানাডার হয়ে আন্তর্জাতিক পর্যায়ে অভিষেক করেছেন; কানাডার জার্সি গায়ে তিনি এপর্যন্ত ৭২ ম্যাচে অংশগ্রহণ করেছেন।
প্রারম্ভিক জীবন
মিলান বোরিয়ান ১৯৮৭ সালের ২৩শে অক্টোবর তারিখে ক্রোয়েশিয়ার কনিনে জন্মগ্রহণ করেছেন এবং সেখানেই তার শৈশব অতিবাহিত করেছেন।
বহিঃসংযোগ
ন্তর্জাতিক ফুটবলার]]
মিনা আল-শুওয়াইখ
শুওয়াইখ বন্দর (আরবি: ميناء الشويخ, লিপ্যন্তর: মিনা’ শুইখ) (স্থানাঙ্ক: ২৯°২১′৯″ উত্তর ৪৭°৫৫′৩১″ পূর্ব) কুয়েতের আল আসিমাহ প্রশাসনিক অঞ্চল (রাজধানী প্রশাসনিক অঞ্চল) এর অন্তর্গত একটি শিল্প নগরী।
কুয়েতের কয়েকটি বন্দর, শিক্ষাপ্রতিষ্ঠান, হাসপাতাল ও বেশ কয়েকটি অফিস এই এলাকায় অবস্থিত। প্রধান মাল বাহিত জাহাজের বন্দরগুলি শুয়াইখ বন্দরে অবস্থিত। ১৯৮৫ সালে শুওয়াইখ বন্দরে প্রায় তিন হাজার লোক বাস করত। শুয়াইখ বন্দরের আশেপাশের এলাকা আংশিকভাবে শিল্পাঞ্চল।
শুওয়াইখ শিল্পাঞ্চল
আল-শুওয়াইখ শিল্পাঞ্চলের প্রাণকেন্দ্রের (স্থানাঙ্ক: ২৯°২১′ উত্তর ৪৭°৫৭′ পূর্ব / ২৯.৩৫; ৪৭.৯৫) আল-রাই এ (চতুর্থ রিং রোড) শুক্রবারের বাজার (সৌক আল-জুমা) অবস্থিত। এটি প্রতি বৃহস্পতিবার বিকেলে শুরু হয়ে শুক্রবার সন্ধ্যা পর্যন্ত চলে, এখানে কাপড়, আনুষঙ্গিক উপকরণ, আসবাব, কার্পেট, পশু-পাখি, উদ্ভিদ, প্রাচীন জিনিসপত্র, স্যুভেনির এবং নতুন ও ব্যবহৃত পণ্য বিক্রয় হয়।
অঞ্চলটি কুয়েতের শিল্পাঞ্চল হিসাবে পরিচিত কারণ বেশিরভাগ উৎপাদনকারীদের এ অঞ্চলে পাওয়া যায়। বেশিরভাগ গাড়ি মেরামতকেন্দ্রগুলো কুয়েতের এই অংশে অবস্থিত। এছাড়াও অনেক গাড়ির এজেন্সি এই এলাকায় অবস্থিত। এই অঞ্চলের বাড়িগুলি সাধারণত পুরানো আমলের। শুওয়াইখ বন্দরের বিদ্যুৎ কেন্দ্র এবং পানি নির্লবণীকরণ কেন্দ্র কুয়েত শহরে বিদ্যুৎ ও পানি সরবরাহ করে।
কুয়েত মুক্ত বাণিজ্য অঞ্চলটি শুওয়াইখ বন্দরকে কুয়েত সিটির সাথে সংযোগকারি জামাল আবদুল নাসের সড়কে অবস্থিত।
শুওয়াইখ অঞ্চলে বেশ কিছু হাসপাতাল আছে - আল-সাবাহ হাসপাতাল, বক্ষব্যাধি হাসপাতাল ...